**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 12717/6995/\_\_\_\_\_\_.2017

**PROIECT DECIZIA ETAPEI DE ÎNCADRARE**

**Nr. \_\_\_ din \_\_\_\_\_.2017**

Ca urmare a solicitării de emitere a acordului de mediu adresate de **UAT ORAȘ PUCIOASA**,cu sediul în orașul Pucioasa, str. Fantanelor, nr. 7, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 12717 din 14.09.2017, în baza Hotărârii Guvernului nr. **445/2009** privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiză Tehnică din data 28.09.2017, că proiectul de investiție, **”*Modernizare drumuri de interes local în zona centrala, Șerbănești – Bela și Miculești – Diaconești, oraș Pucioasa, județ Dâmbovița”***, propus a fi amplasat în orașul Pucioasa, județul Dâmbovița **nu se supune evaluării impactului asupra mediului și nu se supune evaluării adecvate.**

**justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, Anexa nr. 2, pct.13, lit. a.;

**-** impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

***1.* *Caracteristicile proiectelor***

a) ***mărimea proiectului***:

Creșterea continua a valorilor de trafic, datorate schimburilor economice determinate de circulația riverana aferenta zonei, accesul la rețeaua de drumuri clasificate, cum ar fi DN 71, respectiv DJ 710, drumuri ce asigura legătura cu municipiul reședința de județ - Târgoviște - si mai departe spre Sinaia si DN 1, precum si precipitațiile intense si acumularea apelor pluviale au dus la degradarea structurii rutiere existente a drumurilor, fapt ce afectează desfășurarea traficului si diminuează confortul si siguranța circulației rutiere.

Supuse modernizării si reabilitării, in prezentul proiect, sunt un număr de 6 drumuri de interes local. Centralizarea lor, împreuna cu lungimea si structura rutiera existent, se pot regăsi in tabelul următor:

|  |  |  |  |
| --- | --- | --- | --- |
| **Nr. Crt.** | **Nume drum** | **Structura rutiera existent conform studiului geotehnic** | **Lungime conform caiet de sarcini (m)** |
| **1** | Mandesti-Brebenesti | 0.00 – 0.30 m = balast colmatat cu material prafos-argilos;  0.30 – 2.00 m = praf argilos cafeniu, plastic vartos | 704 |
| **2** | 9 Mai | 0.00 – 0.50 m = balast colmatat cu material prafos-argilos si bolovanis;  0.50 – 2.00 m = argila prafoasa cafeniu-galbuie, plastic vartoasa. | 498 |
| **3** | Soarelui | 0.00 – 0.45 m = balast colmatat cu material argilos-prafos si bolovanis;  0.45 – 2.00 m = argila prafoasa cafeniu-galbuie, plastic vartoasa. | 904 |
| **4** | Paltinis | 0.00 – 0.10 m = piatra sparta;  0.10 – 0.50 m = balast colmatat cu material argilos-prafos;  0.50 – 2.00 m = argila prafoasa cafeniu-galbuie, plastic vartoasa. | 930 |
| **5** | Narciselor | 0.10 – 0.35 m = balast colmatat cu material argilos-prafos;  0.35 – 2.00 m = argila prafoasa cafeniu-galbuie, plastic vartoasa. | 311 |
| **6** | Colinei | 0.00 – 0.10 m = balast;  0.10 – 0.20 m = bolovanis cu pietris colmatat cu material prafos-argilos;  0.20 – 0.60 m = balast colmatat cu material argilos-prafos;  0.60 – 2.00 m = argila cafeniu-galbuie, plastic vartoasa cu concretiuni calcaroase si oxizi de fier si mangan. | 597 |
| **TOTAL LUNGIME DE MODERNIZAT** | | | **3944** |

Astfel, pe o mare parte din drumurile propuse pentru modernizare, partea carosabila nu asigura o latime corespunzătoare, iar sistemul rutier existent prezintă multiple degradări: gropi, crăpături in structura si ravene, degradări ce permit infiltrarea si mai mult a apelor meteorice in sistemul rutier.

Colectarea si evacuarea apelor pluviale nu este asigurata sub nici o forma, acestea scurgându-se gravitațional pe sistemele rutiere existente si in curțile riveranilor.

Drumurile ce fac obiectul prezentului proiect, sunt drumuri de clasa tehnica V, cu latimi cuprinse intre 3.00 si 5.00 m. Acestea au, in marea lor majoritate, o banda de circulație, nu prezintă acostamente, trotuare pietonale, iar scurgerea apelor nu este asigurata decât prin santuri de pamant si pe alocuri din beton, acestea fiind in marea lor parte colmatate, apa stagnând in acestea si infiltrându-se in structura rutiera.

**In plan**, traseul proiectat urmărește traseul existent al străzilor, iar acolo unde a fost necesar s-au corectat elementele geometrice ale axelor, precum si a racordării marginilor parții carosabile in zona intersecțiilor.

Drumurile de interes local se pot regăsi detaliate in cele ce urmează:

* **Mandesti-Brebenesti** - are o lungime ce va fi modernizata de **703.42 m.**

**Mandesti-Brebenesti** este delimitat de:

* intersecția cu DJ 710, corespunzătoare km proiectat 0+000;
* intersecția cu Soarelui, corespunzătoare km proiectat 0+703.42;

**Traseul in plan**

Strada Mandesti-Brebenesti este de clasa tehnica V, cu o lungime aproximativa de 704 m, delimitata de DJ710 si str. Soarelui, si cu o sinuozitate accentuata a traseului.

**Profilul longitudinal**

Profilul longitudinal existent al drumului prezintă o diferența de nivel mare intre punctele de început si sfârșit cu declivități cuprinse intre 2.00% si 14.00%, acestea permițând proiectarea liniei roșii astfel incat sa fie urmărita niveleta existenta.

**Profilul transversal**

In profil transversal, strada Mandesti-Brebenesti are latimi cuprinse intre 3.00 m si 4.00 m, nu prezintă acostamente, iar pantele transversale nu sunt corespunzătoare, evacuarea apelor de pe partea carosabila făcându-se defectuos.

**Sistemului rutier**

Structura aferenta străzii Mandesti-Brebenesti este la nivel de balast colmatat, aceasta neavând o capacitate portanta corespunzătoare, iar nivelul de confort al participanților la trafic fiind scăzut.

**Scurgerea apelor; șanturi si rigole; podețe**

Zona drumului, incluzând lucrările de terasamente si celelalte construcții rutiere, este expusa acțiunii permanente a apei, in prezent dispozitivele de preluare si scurgere a apelor fiind discontinue, sau lipsind cu desavarsire.

* **9 Mai** - are o lungime ce va fi modernizata de **497.1 m** impartita astfel: 128.43 m intre Cerealiștilor (DJ 710) si 9 Mai 1, respectiv 368.67 m intre Cerealiștilor (DJ 710) si limite proprietate;

**9 Mai** **2** este impartit astfel:

* intersecția cu Cerealiștilor (DJ 710), corespunzătoare km proiectat 0+000;
* intersecția cu 9 Mai 1, corespunzătoare km proiectat 0+128.43;

**9 Mai** **1** este împărțit astfel:

* intersecția cu Cerealiștilor (DJ 710), corespunzătoare km proiectat 0+000;
* limita de proprietate, corespunzătoare km proiectat 0+368.67;

**Traseul in plan**

Strada 9 Mai este de clasa tehnica V, cu o lungime aproximativa de 498m, formata din 2 tronsoane delimitate de DJ710, care intersectează intre ele.

**Profilul longitudinal**

Profilul longitudinal existent al drumului prezintă o diferența de nivel mare intre punctele de început si sfârșit cu declivitati cuprinse intre 1.00% si 12.00%, acestea permițând proiectarea liniei roșii astfel incat sa fie urmărita niveleta existenta.

**Profilul transversal**

In profil transversal, strada 9Mai are latimi cuprinse intre 2.00 m si 4.00 m, nu prezintă acostamente, iar pantele transversale nu sunt corespunzătoare, evacuarea apelor de pe partea carosabila făcându-se defectuos.

**Sistemului rutier**

Structura aferenta străzii 9 Mai este la nivel de balast colmatat, aceasta neavând o capacitate portanta corespunzătoare, iar nivelul de confort al participanților la trafic fiind scăzut.

**Scurgerea apelor; șanțuri si rigole; podețe**

Zona drumului, incluzând lucrările de terasamente si celelalte construcții rutiere, este expusa acțiunii permanente a apei, in prezent dispozitivele de preluare si scurgere a apelor fiind discontinue, sau lipsind cu desăvârșire.

* **Soarelui** - are o lungime ce va fi modernizata de **903.30 m** impartita astfel: Soarelui 1 - 698.54 m intre I.H. Rădulescu si I.H. Rădulescu, respective Soarelui 2 - 204.76 m intre I.H. Rădulescu si Soarelui 1;

**Soarelui 1** este impartit astfel:

* intersecția cu I.H. Rădulescu, corespunzătoare km proiectat 0+000;
* intersecția cu I.H. Rădulescu, corespunzătoare km proiectat 0+698.54;

**Soarelui 2** este impartit astfel:

* intersecția cu I.H. Rădulescu, corespunzătoare km proiectat 0+000;
* Soarelui 1, corespunzătoare km proiectat 0+204.76;

**Traseul in plan**

Strada Soarelui este de clasa tehnica V, cu o lungime aproximativa de 904m, formata din 2 tronsoane delimitate de I.H. Rădulescu si care se intersectează intre ele.

**Profilul longitudinal**

Profilul longitudinal existent al drumului prezintă o diferența de nivel relativ mica intre punctele de început si sfârșit cu declivitati cuprinse intre 2.00% si 8.00%, acestea permițând proiectarea liniei roșii astfel incat sa fie urmărita niveleta existenta.

**Profilul transversal**

In profil transversal, strada Soarelui are latimi cuprinse intre 3.00m si 4.00m, nu prezinta acostamente, iar pantele transversale nu sunt corespunzătoare, evacuarea apelor de pe partea carosabila făcându-se defectuos.

**Sistemului rutier**

Structura aferenta străzii Soarelui este la nivel de balast colmatat, aceasta neavând o capacitate portanta corespunzătoare, iar nivelul de confort al participanților la trafic fiind scăzut.

**Scurgerea apelor; santuri si rigole; podețe**

Zona drumului, incluzând lucrările de terasamente si celelalte construcții rutiere, este expusa acțiunii permanente a apei, in prezent dispozitivele de preluare si scurgere a apelor fiind discontinue, sau lipsind cu desavarsire.

* **Paltinis** - are o lungime ce va fi modernizata de **930.28 m.**

**Paltinis** este delimitat de:

* intersecția cu Soarelui, corespunzătoare km proiectat 0+000;
* intersecția cu Colinei, corespunzătoare km proiectat 0+930.28;

**Traseul in plan**

Strada Paltinis este de clasa tehnica V, cu o lungime aproximativa de 930m, delimitata de str. Soarelui si Str. Colinei, traseul desfășurându-se in mare parte in aliniament.

**Profilul longitudinal**

Profilul longitudinal existent al drumului prezintă o diferența de nivel mica intre punctele de început si sfârșit cu declivitati cuprinse intre 1.00% si 3.00%, acestea permițând proiectarea liniei roșii astfel incat sa fie urmărita niveleta existenta.

**Profilul transversal**

In profil transversal, strada Paltinis are latimi cuprinse intre 3.00m si 4.00m, nu prezintă acostamente, iar pantele transversale nu sunt corespunzătoare, evacuarea apelor de pe partea carosabila făcându-se defectuos.

**Sistemului rutier**

Structura aferenta străzii Paltinis este la nivel de piatra sparta, aceasta neavând o capacitate portanta corespunzătoare, iar nivelul de confort al participanților la trafic fiind scăzut.

**Scurgerea apelor; santuri si rigole; podețe**

Zona drumului, incluzând lucrările de terasamente si celelalte construcții rutiere, este expusa acțiunii permanente a apei, in prezent dispozitivele de preluare si scurgere a apelor fiind discontinue, sau lipsind cu desavarsire.

* **Narciselor** - are o lungime ce va fi modernizata de **311.52m.**

**Narciselor** este delimitat de:

* intersecția cu Paltinis, corespunzătoare km proiectat 0+000;
* intersecția cu I.H. Rădulescu, corespunzătoare km proiectat 0+311.06;

**Traseul in plan**

Strada Narciselor este de clasa tehnica V, cu o lungime aproximativa de 311m, delimitata de str. Paltinis si I.H. Rădulescu, traseul desfășurându-se in mare parte in aliniament.

**Profilul longitudinal**

Profilul longitudinal existent al drumului prezintă o diferența de nivel mica intre punctele de început si sfârșit cu declivitati cuprinse intre 0.50% si 3.00%, ce se accentuează spre strada Paltinis.

**Profilul transversal**

In profil transversal, strada Narciselor are latimi de aproximativ 3.00m, nu prezintă acostamente, iar pantele transversale nu sunt corespunzătoare, evacuarea apelor de pe partea carosabila făcându-se defectuos.

**Sistemului rutier**

Structura aferenta străzii Narciselor este la nivel de balast colmatat, aceasta neavând o capacitate portanta corespunzătoare, iar nivelul de confort al participanților la trafic fiind scăzut.

**Scurgerea apelor; santuri si rigole; podețe**

Zona drumului, incluzând lucrările de terasamente si celelalte construcții rutiere, este expusa acțiunii permanente a apei, in prezent dispozitivele de preluare si scurgere a apelor fiind discontinue, sau lipsind cu desavarsire. De menționat este faptul ca o parte din cantitatea de apa colectata pe strada Paltinis se va descărca in lungul străzii Narciselor.

* **Colinei** - are o lungime ce va fi modernizata de **596.38 m.**

**Colinei** este delimitat de:

* intersecția cu DJ 710, corespunzătoare km proiectat 0+000;
* intersecția cu I.H. Rădulescu, corespunzătoare km proiectat 0+596.38;

**Traseul in plan**

Strada Colinei este de clasa tehnica V, cu o lungime aproximativa de 597m, ce face legătura intre strada I.H. Rădulescu si DJ710.

**Profilul longitudinal**

Profilul longitudinal existent al drumului prezintă o diferența de nivel mica intre punctele de început si sfârșit cu declivitati cuprinse intre 0.50% si 3.00%, acestea permițând proiectarea liniei roșii astfel incat sa fie urmărita niveleta existenta.

**Profilul transversal**

In profil transversal, strada Colinei are latimi cuprinse intre 3.00m si 5.00m, nu prezinta acostamente, iar pantele transversale nu sunt corespunzătoare, evacuarea apelor de pe partea carosabila făcându-se defectuos.

**Sistemului rutier**

Structura aferenta străzii Colinei este la nivel de balast, aceasta neavând o capacitate portanta corespunzătoare, iar nivelul de confort al participanților la trafic fiind scăzut.

**Scurgerea apelor; santuri si rigole; podețe**

Zona drumului, incluzând lucrările de terasamente si celelalte construcții rutiere, este expusa acțiunii permanente a apei, in prezent dispozitivele de preluare si scurgere a apelor fiind discontinue, sau lipsind cu desavarsire. De menționat este faptul ca o parte din cantitatea de apa colectata pe strada Paltinis se va descărca in lungul străzii Colinei.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: sistemul rutier propus modernizării este în proprietatea UAT ORAȘ PUCIOASA, județul Dâmbovița; teren intravilan, fiind cuprins în inventarul bunurilor care aparțin domeniului public al UAT ORAS PUCIOASA; categoria de folosință: drum public si curți construcții.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

*Condiţiile de realizare a proiectului:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Titularul are obligația respectării condițiilor impuse prin actele de reglementare emise de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele STAS 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării***.

***Prezenta decizie este valabilă pe toată perioada punerii în aplicare a proiectului, până la finalizarea acestuia***.

***Prezenta decizie se poate revizui, în cazul în care se constată apariţia unor elemente noi, necunoscute la data emiterii***.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**, Întocmit,

**Maria MORCOAȘE** consilier Florian **STĂNCESCU**